stanford-oval/wikipedia huggingface dataset:
Daniel Ramsin

| Daniel Ramsin> Henkilötiedot |
| --- | --- |
Syntynyt: 3. huhtikuuta 1984 (ikä 40) Östersund, Ruotsi
Salibandyn pelaaja
Lempinimi:  Ramma
Pelipaikka:  maalivahti
Seura:  Caperio/Täby FC
Pelinumero:  1
Pituus:  184 cm
Paino:  83 kg
| Urheilijan ura> Junioriseurat |
| --- | --- | --- | --- |
 1998–2005: Frösö Idrottsförening Frösö IF
Seurat
| Vuodet | Seura | Ottelut (M+S=P) | Ottelut (M+S=P) |
| 2005–2006 2006– | Frösö IF Caperio/Täby | 22 (0+1=1) 106 (0+5=5) | 22 (0+1=1) 106 (0+5=5) |
Maajoukkue
| 2007– | Ruotsi | 24 (0+0=0) | 24 (0+0=0) |
 Seurajoukkueuran tilastot kattavat vain kansalliset sarjat.
| Mitalit> Maa:   Ruotsi.Miesten salibandy.MM-kilpailut  | Mitalit> Maa:   Ruotsi.Miesten salibandy.MM-kilpailut  | Mitalit> Maa:   Ruotsi.Miesten salibandy.MM-kilpailut  | Maa:   Ruotsi> Miesten salibandy. |
| --- | --- | --- | --- |
|  Hopeaa | Praha 2008 | Salibandy |  |
Daniel Ramsin (s. 3. huhtikuuta 1984 Östersund, Ruotsi) on ruotsalainen salibandymaalivahti. Hän edustaa Ruotsin Superliigassa Caperio/Täbytä. Ramsin on pelannut myös Ruotsin maajoukkueessa vuodesta 2007 lähtien.
Ura

Ramsin aloitti pelaamisen aikuisten tasolla kaudella 2005–2006 Ruotsin II-divisioonassa Frösön riveissä. Sittemmin hän siirtyi kauden jälkeen Ruotsin pääsarjaan Caperio/Täbyn riveihin.
Lokakuussa 2010 Ramsin kieltäytyi osallistumasta vuoden 2010 MM-kisoihin. Syyksi hän ilmoitti maajoukkueen vievän liian paljon aikaa, mikä vaikuttaa hänen opiskelemiseensa.
Saavutukset

Ruotsin mestaruus:
Hopeaa: 2007, 2010
Pronssia: 2008
Henkilökohtaiset
Ruotsin Superliigan vuoden tulokas: 2007
Ruotsin Superliigan paras maalivahti: 2007, 2009
Spin-off

Frasier on tunnettu yhdysvaltalainen spin-off-sarja.
Spin-off (engl. spin ’pyöriä’ + off ’irti, eroon’) tarkoittaa menestyksekkään kirjan, elokuvan, televisiosarjan, videopelin tai muun kerronnallisen teoksen pohjalta tehtyä oheis- eli sivutuotetta, kylkiäistä eli uutta teosta tai sarjaa.
Spin-off-sarjoille on tyypillistä, että ne ottavat alkuperäisestä teoksesta jotakin, mikä uudessa teoksessa nostetaan pääasiaksi. Esimerkiksi hahmo, joka alkuperäisessä TV-sarjassa oli vain sivuhahmo, voi nousta omassa sarjassaan päähenkilöksi.
Spin-off-teokset sisältävät usein alkuperäisen teoksen hahmoja tai sijoittuvat siitä tuttuun miljööseen mutta pysyvät silti omana kokonaisuutenaan, erillään alkuperäisestä teoksesta. Spin-offin rooli alkuperäisteoksen juonijatkumossa voi joissain tapauksissa olla vaikea määritellä. Jotkut spin-offit voivat esim. sijoittua juonellisesti aikaan ennen alkuperäisen teoksen tapahtumia tai suoraan alkuperäisen teoksen jälkeen. Spin-off voi tapahtua myös rinnakkain alkuperäisen teoksen kanssa, jolloin se voi vaikkapa näyttää, mitä tapahtui jossain muualla samaan aikaan kun päätarina tapahtui. Jotkut spin-offit taas voivat luoda rinnakkaisen universumin, jossa on samankaltaisia piirteitä ja hahmoja kuin alkuperäisessä tarinassa mutta silti eivät ole missään tekemisissä sen kanssa.
Historian ensimmäisenä spin-off-sarjana pidetään vuonna 1941 aloittanutta The Great Gildersleeve -radiosarjaa, joka erkani Fibber McGee and Molly -sarjasta.
Muita merkityksiä

Spin-off-termiä käytetään myös liike-elämässä muun muassa kuvaamaan vanhasta yrityksestä irrotettua uutta spin-off-yritystä eli oheisyritystä.
Kolmanneksi termillä tarkoitetaan oheistuotetta, sivutuotetta, esimerkiksi tutkimuksen oheistulosta. Termillä kuvataan tekniikan siirtymistä sovellutuksesta toiseen; esimerkiksi NASA kertoo, miten avaruustekniikkaa on siirtynyt maanpäälliseen käyttöön. Tässä mielessä on kerrottu paljon virheellisiä tarinoita, esimerkiksi Teflon-muovin on väitetty olleen avaruustekniikan tulos.
Tunnettuja spin-off-televisiosarjoja

(Suluissa alkuperäinen sarja)
Tunnettuja spin-off-televisiosarjoja > Suomessa

Donna Paukku (Hyvät herrat, Herrat nauraa)
Frank Pappa Show (NoTV)
Hanski (Kaverukset)
Harjakaisen & Piisisen talkoot (Putous, Joka kodin asuntomarkkinat)
Karkurit (Roba)
Krisse (Hyppönen-Enbuske Experience)
Lillukanvarsia, Romeo & Rafael Desperados, Tuuliranta, Young Girl Dream Girl, Young Man Cash Man (Salatut elämät) (vain internetissä)
Marja Tyrnin Joulushow, Mr. Mallorca kohteessa, Tanhupallon oma ohjelma (Putous)
Ollin koppivuodet (Valehtelijoiden klubi)
Ou nou! (Kaverille ei jätetä)
Parhaat vuodet (Ihmeidentekijät)
Pasila 2.5 – The Spin-Off (Pasila)
Pihlajasatu, Rantabaari (Salatut elämät)
Reinikainen (Tankki täyteen)
Suomen huutokauppakeisari esittää: Markku hoitaa (Suomen huutokauppakeisari)
Team Ahma (Akkaa päälle)
Vesku Show (Spede Show)
The Voice Kids, The Voice of Finland: All Stars, The Voice of Finland: Senior (The Voice of Finland)
Tunnettuja spin-off-televisiosarjoja > Ulkomailla

80’s Show, 90’s Show, Days Like These (70’s Show)
American Song Contest (Eurovision laulukilpailu)
Angel (Buffy, vampyyrintappaja)
Ashes to Ashes (Life on Mars)
Benson (Kupla)
Better Call Saul (Breaking Bad)
Bioninen nainen (Kuuden miljoonan dollarin mies)
Brooke knows best (Hogan knows best)
The City (The Hills)
The Cleveland Show (Family Guy)
Code Lyoko: Evolution (Code Lyoko)
The Colbert Report (The Daily Show)
Colbyt (Dynastia)
Coryn koukerot (That's So Raven)
CSI: Miami, CSI: New York, CSI: Cyber (CSI)
Dallas (vuoden 2012 televisiosarja), Knots Landing (Dallas)
Daria, Kukkulan kuningas (Beavis ja Butt-head)
Eevokit, Droidit, The Clone Wars, The Bad Batch (Tähtien sota)
Fear the Walking Dead (The Walking Dead)
Frasier (Cheers)
The Hills (Laguna Beach: The Real Orange County)
Holby Cityn sairaala (Sairaalaelämää)
How I Met Your Father (Ensisilmäyksellä)
Huippumallit (Melrose Place)
I Love New York, Flavor of Love Girls: Charm School (Vaimomatskua)
Jeffersonit, Maude, Gloria (Perhe on pahin)
Joey (Frendit)
Komisario Lewis, Nuori Morse (Ylikomisario Morse)
Kyläsairaala (Sydämen asialla)
The Legend of Korra (Avatar)
Melrose Place, 90210 (Beverly Hills 90210)
NCIS: Los Angeles, NCIS: New Orleans (NCIS Rikostutkijat)
Neiti Fisher nuoremman tutkimukset (Neiti Fisherin etsivätoimisto)
Nuori MacGyver (Ihmemies MacGyver)
Paratiisin jälkeen (Murha paratiisissa)
Pikku-Britannia USA (Pikku-Britannia)
Primeval: New World (Uhka menneisyydestä)
Purtilot (Tuomas Veturi)
Rakkauden anatomia (Greyn anatomia)
Simpsonit (The Tracey Ullman Show)
Sisar Bonifacen mysteerit (Isä Brown ja hänen laumansa)
Stargate Atlantis, Stargate Infinity, Stargate Universe (Tähtiportti)
ST: The Animated Series, ST: The Next Generation, ST: Deep Space Nine, ST: Voyager, ST: Enterprise, ST: Discovery (Star Trek)
Stockinger (Poliisikoira Rex)
Team Knight Rider, Ritari Ässä (2008), (Ritari Ässä (1982))
Torchwood (Doctor Who)
Unelmien poikamiestyttö (Unelmien poikamies)
Vampyyrien sukua (Vampyyripäiväkirjat)
Viiden tähden merielämää (Zackin ja Codyn viiden tähden elämää)
Xena: soturiprinsessa (Hercules)
Young Americans (Dawson's Creek)
Ystäväni avaruudesta, Poikamiestytöt (Onnen päivät)
Äly ja Väläys (Animaaniset)
Tunnettuja muita spin-offeja

(Suluissa alkuperäinen teos)
Tunnettuja muita spin-offeja > Elokuvia

Fast & Furious: Hobbs & Shaw (Hurjapäät)
Hobitti (Taru sormusten herrasta)
Ihmeotukset (Harry Potter)
Tunnettuja muita spin-offeja > Videopelejä

Garten of Banban: Punchrush (Garten of Banban)
Mario (Donkey Kong)
Pilotwings Resort (Wii Sports Resort)
Project: Playtime (Poppy Playtime)
Tunnettuja muita spin-offeja > Sarjakuvia

Rantanplan (Lucky Luke)
Dave Greenslade

Dave Greenslade (s. 18. tammikuuta 1943 Woking, Surrey, Englanti) on brittiläinen säveltäjä, urkuri ja kosketinsoittaja. Hän on soittanut Chris Farlowe's Thunderbirdsissä, Geno Washington's Ram Jam Bandissa, If, Colosseumissa ja vuonna 1972 perustamassaan Greenslade-yhtyeessä. Hän soitti vuonna 1971 hajonneessa ja vuonna 1994 toimintaansa jatkaneessa Colosseum-yhtyeessä sen lopettamiseen 2015.
Hän sävelsi paljon Colosseumin musiikkia. Hänen teoksiaan ovat myös Cactus Choir, The Pentateuch Of The Cosmogony (with art by Patrick Woodroffe) ja Music from the Discworld. Televisiotyö käsittää musiikin BBC-sarjoihin Gangsters (1975–1978) ja Bird of Prey (1982–1984).
Dave Gibbons

Dave Gibbons
Dave Gibbons (s. 1949) on brittiläinen sarjakuvapiirtäjä, joka tunnetaan erityisesti Alan Mooren kanssa tehdystä Vartijat-minisarjasta. Gibbons on piirtänyt DC Comics- ja 2000 AD -kustantamoille useita toimintasarjakuvia. Hän on piirtänyt mm. Vihreä Lyhty, Salama ja Doctor Who-sarjakuvia. Myös Frank Millerin käsikirjoittama ja Gibbonsin piirtämä Give Me Liberty (1990) on tunnettu.
Dave Garroway

| Dave Garroway |
| --- | --- |

Henkilötiedot
Syntynyt: 13. heinäkuuta 1913 Schenectady, New York, Yhdysvallat
Kuollut: 21. heinäkuuta 1982 (69 vuotta) Swarthmore, Pennsylvania
Kansalaisuus:   Yhdysvaltalainen
Ammatti:  juontaja
Dave Garroway (13. heinäkuuta 1913 Schenectady, New York – 21. heinäkuuta 1982 Swarthmore, Pennsylvania) oli yhdysvaltalainen radio- ja televisiojuontaja. Hän oli NBC:n Today-ohjelman alkuperäinen isäntä, jota tehtävää hän hoiti tammikuusta 1952 toukokuuhun 1961.
Ennen Todayta Garroway oli ollut chicagolaisella WMAQ-radioasemalla, jonka jälkeen hän oli tehnyt Garroway at Large -televisio-ohjelmaa. Samanaikaisesti Todayn kanssa Garroway isännöi televisiossa Wide, Wide Worldia (1955–1958) ja radiossa Monitoria. Myös Garroway at Largea tehtiin vielä yhden kauden ajan 1953–1954. Todayn päättymisen jälkeen Garroway esiintyi edelleen televisiossa eri ohjelmissa, mutta ei enää saavuttanut entistä suosiotaan Garroway teki itsemurhan 69-vuotiaan vuonna 1982. Hänellä on kaksi tähteä Hollywood Walk of Famella.
Dostojevskajan metroasema

Dostojevskajan metroasema tarkoittaa seuraavia asioita:
Dostojevskajan metroasema (Moskovan metro), Ljublinsko-Dmitrovskaja-linjan asema (Moskova).
Dostojevskajan metroasema (Pietarin metro)‎, Pravoberežnajan-linjan asema (Pietari).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dostojevskaja”, voi hakea sivunnimihaulla, laajalla sivunnimihaulla tai tekstihaulla.
Danie G. Krige

Danie Gerhardus Krige (26. elokuuta 1919 Bothaville, Etelä-Afrikka – 3. maaliskuuta 2013 Johannesburg, Etelä-Afrikka) oli eteläafrikkalainen kaivosinsinööri, joka oli geostatistiikan pioneeri ja Witwatersrandin yliopiston professori.
Krige syntyi vuonna 1919 Bothavillessä Vapaavaltiossa ja valmistui 15-vuotiaana Krugersdorpissa Monument High School'ista. Hän opiskeli Witwatersrandin yliopistossa kaivosalaa ja valmistui sieltä 19-vuotiaana suoritettuaan alemman korkeakoulututkinnon (Bachelor of Arts). Hän aloitti kaivosyhtiössä Anglo Transvaal (nykyään Anglovaal Mining Ltd.) vuonna 1938 ja sai silloin tutkittavakseen monia kultakaivoksia. Hän siirtyi vuonna 1943 valtiolle (Government Mining Engineer) ja osallistui esimerkiksi uraanimalmioiden hyödyntämiseen. Tämän rinnalla hän kehitti menetelmiä arvioida syvällä kalliossa olevien kultamalmioiden kannattavuutta. Näistä töistään hän lopulta koosti malminarviointimenetelmän, jolla kaivoksen kannattavuutta voitiin arvioida, ja sai työstään ylemmän arvosanan (Master of Arts) Witwatersrandin yliopistossa. Hän palasi takaisin Anglovaaliin vuonna 1951 ja julkaisi ensimmäiset paperit geostatistiikasta samana vuonna. Vuonna 1955 geostatistiikka huomioitiin Ranskassa perustamalla geostatistiikaan keskittyvän keskuksen (ransk. Le Centre de Géostatistique de l’École des Mines de Paris), jossa Georges Matheron osallistui tutkimukseen levittämällä sitä ranskankielisiin maihin. Vuonna 1981 hän jäi yksityiseltä sektorilta eläkkeelle ja jatkoi kaivosalan professorina Witwatersrandin yliopistossa. Siellä hän ohjasi enimmäkseen jatko-opiskelijoita ja väitöskirjan tekijöitä kunnes jäi vuonna 1991 tehtävästään eläkkeelle. Hän jatkoi vielä tämänkin jälkeen tutkimista, luennointia, julkaisemista ja konsultoimista.
Aiheesta muualla

Witwatersrandin yliopisto: Danie Krige display cabinet of memorabilia (Arkistoitu – Internet Archive), 27.8.2015, viitattu 24.10.2015
Dave Greenfield

| Dave Greenfield |
| --- | --- |

Henkilötiedot
Syntynyt: 29. maaliskuuta 1949
Kuollut: 3. toukokuuta 2020 (71 vuotta)
Muusikko
Tyylilajit:  Uusi aalto, Post-punk
Soittimet:  kosketinsoitin, syntetisaattori
Yhtyeet:  The Stranglers, Rusty Butler
  [ Muokkaa Wikidatassa ] [ ohje ]  
David Paul Greenfield (29. maaliskuuta 1949 Brighton – 3. toukokuuta 2020) oli englantilainen muusikko, joka soitti The Stranglers -yhtyeessä vuodesta 1975.
Greenfieldin on arvioitu etenkin The Stranglersin debyyttialbumilla Rattus Norvegicuksella ottaneen vaikutteita soittoonsa The Doorsin Ray Manzarekilta. Greenfield lauloi joillakin yhtyeen kappaleilla, lähinnä taustoja. Greenfieldillä oli pitkään ollut sydänoireita. Hän kuoli COVID-19-tautiin 3. toukokuuta 2020.
Käännös suomeksi
Dario Gradi

Dario Gradi
Dario Gradi (s. 8. heinäkuuta 1942 Milano) on italialaissyntyinen englantilainen jalkapallovalmentaja.
Gradi on nykyisin Crewe Alexandra FC:n nuorisoakatemian päävalmentaja. Hän oli vuodesta 1983 alkaen Crewen päävalmentajana yhtäjaksoisesti lähes 24 vuoden ja yli 1200 ottelun ajan. Siirtyessään seuran tekniseksi johtajaksi 2007 hän oli pisimpään yhtä seuraa valmentanut manageri Englannissa.
Ura

Italiassa syntynyt Dario Gradi muutti Englantiin 4-vuotiaana. Hän pelasi Sutton Unitedissa ja Tooting & Mitchamissa Englannin alasarjoissa, jonka jälkeen hän lähti opiskelemaan liikunnanopettajaksi. Jalkapallovalmennukseen hän ryhtyi vuonna 1971 Chelsean apulaisvalmentajana.
Toimittuaan valmennustehtävissä usean vuoden ajan Gradi valittiin Wimbledonin manageriksi tammikuussa 1977. Hän pysyi Wimbledonissa vuoteen 1981 asti, jolloin hän siirtyi Crystal Palaceen. Kahdeksan kuukauden jälkeen Gradi siirtyi Leyton Orientin nuorten joukkueen valmentajaksi. Gradin huhuttiin siirtyvän Leytonista Barcelonan valmennusryhmään, mutta hänestä tuli 4. sarjatason pohjalla olevan Crewe Alexandran manageri.
Ensitöikseen Gradi kehitti seuralle toimivan nuorisojärjestelmän, jonka avulla hän onnistui kehittämään Creweä. Ennen Gradin aikaa Crewe oli viettänyt koko 1900-luvun The Football Leaguen kahdessa alimmassa divisioonassa ja jäänyt viimeiseksi kuudesti vuoden 1946 jälkeen. Gradi nosti Crewen toiseksi korkeimmalle sarjaportaalle, silloiseen 1. divisioonaan, kauden 1996–1997 päätteeksi. Ensimmäisellä kaudella putoajaksi veikattu Crewe sijoittui sijalle 11. Seuraavilla kausilla Crewe taisteli onnistuneesti putoamista vastaan kunnes se vihdoin putosi keväällä 2002. Gradin lähes 24 vuotta kestänyt managerin ura Crewessä päättyi huhtikuussa 2007, kun hän päätti siirtyi seuran johtokuntaan.
Gradi palasi päävalmentajaksi Guðjón Þórðarsonin saatua potkut 2009. Gradi erosi marraskuussa 2011 ja siirtyi Crewen nuorisoakatemian johtajaksi.
Gradilla on ollut suuri merkitys Crewelle. Hänen luoman nuorisojärjestelmän avulla seura pystyi kehittämään lukuisia huippupelaajia, jotka se myi myöhemmin eteenpäin. Siirroista saaduilla tuloilla on parannettu seuran kotistadionia ja harjoitusolosuhteita, mikä Gradin mielestä on hänen suurin saavutuksensa. Gradin nuorisojärjestelmän kautta on huipulle noussut mm. Danny Murphy, Robbie Savage, Rob Jones, Geoff Thomas, Neil Lennon, Dean Ashton ja David Platt.
Kunnianosoitukset

Englannin kuningatar on nimittänyt Gradin Brittiläisen imperiumin jäseneksi (MBE). Hänet on myös valittu englantilaisen jalkapalloilun Hall of Fameen vuonna 2004 ja Loughborough'n yliopiston kunniatohtoriksi 2003.
Aiheesta muualla

Gradin valmennusura Soccerbase.com:ssa (Arkistoitu – Internet Archive)
Diosdado Macapagal

| Diosdado Pangan Macapagal |
| --- | --- |
 Diosdado Macapagal vuonna 1962.
Filippiinien 9. presidentti
 1961-1965  
Edeltäjä:  Carlos P. Garcia
Seuraaja:  Ferdinand Marcos
Filippiinien varapresidentti
 1957-1961  
Henkilötiedot
Syntynyt: 28. syyskuuta 1910 Lubao
Kuollut: 21. huhtikuuta 1997 (86 vuotta) Makati
Lapset:  Gloria Macapagal-Arroyo
Tiedot
 Nimikirjoitus
Macapagal virkaanastujaisissaan 1961.
Diosdado Pangan Macapagal (28. syyskuuta 1910 Lubao – 21. huhtikuuta 1997 Makati)  oli Filippiinien yhdeksäs presidentti 1961–1965 ja sitä ennen varapresidentti 1957–1961. Maan presidenttinä 2001–2010 toiminut Gloria Macapagal-Arroyo on hänen tyttärensä.
Macapagal toimi lyhyen aikaa diplomaattina Filippiinien Washingtonin-lähetystössä, kunnes valittiin 1949 parlamenttiin liberaalipuolueen edustajana.
Aiheesta muualla

Kuvia tai muita tiedostoja aiheesta Diosdado Macapagal Wikimedia Commonsissa
Filippiinien presidentit
Aguinaldo (1899–1901) | Quezon (1935–1944)  | Laurel (1943–1945) | Osmeña (1944–1946) | Roxas (1946–1948) | Quirino (1948–1953) | Magsaysay (1953–1957) | Garcia (1957–1961) | Macapagal (1961–1965) | Marcos (1965–1986) | Aquino (1986–1992) | Ramos (1992–1998) | Estrada (1998–2001) | Arroyo (2001–2010) | Aquino III (2010–2016) | Duterte (2016–2022) | Marcos (2022–)
Dosso (departementti)

Dosson alueen vanha departementtijako.
Dosso on departementti Nigerin Dosson alueella. Sen pinta-ala on 9 175 neliökilometriä. Asukkaita on 492 560 henkeä (vuonna 2012, väestönlaskenta).
Dosson departementti sijaitsee Dosson alueen keskiosassa. Se rajoittuu lännessä Falmeyn ja Boboyen, pohjoisessa Logan ja Dogondoutchin ja idässä Tibirin, Dioundioun ja Gayan departementteihin sekä etelässä Beniniin.
Departementin hallinnollinen keskus on Dosson kaupunki. Samannimisen kaupunkikunnan lisäksi siihen kuuluu kymmenen maalaiskuntaa Farey, Garankedey, Gollé, Goroubankassam, Karguibangou, Mokko, Sakadamna, Sambéra, Tessa, Tombokoirey I ja Tombokoirey II. Kyliä on yhteensä 1196.
Dario Fo

| Dario Fo |
| --- | --- |
 Dario Fo vuonna 2008
Henkilötiedot
Syntynyt: 24. maaliskuuta 1926 Sangiano, Varesen maakunta,  Italia
Kuollut: 13. lokakuuta 2016 (90 vuotta) Milano
Kansalaisuus:   Italia
Ammatti:  näytelmäkirjailija, teatteriohjaaja, näyttelijä
Kirjailija
Tuotannon kieli: italia
Tyylilajit:  komedia, farssi
 Nimikirjoitus
Palkinnot
  Nobelin kirjallisuuspalkinto (1997) 
Aiheesta muualla
www.dariofo.it
Löydä lisää kirjailijoitaKirjallisuuden teemasivulta
Dario Fo (24. maaliskuuta 1926 Sangiano, Varesen maakunta, Italia – 13. lokakuuta 2016 Milano) oli italialainen yhteiskuntakriittinen ja satiirinen näytelmäkirjailija, teatteriohjaaja ja näyttelijä. Hän sai kirjallisuuden Nobel-palkinnon vuonna 1997.
Fo vieraili Suomessa useasti ja ohjasi teoksiaan muun muassa Kansallisoopperassa ja Lilla Teaternissa. Fo hyödynsi commedia dell’arten keinoja ja improvisaatiota. Hänen vasemmistolaiset ajatuksensa johtivat väkivaltauhkauksiin ja porttikieltoihin sekä TV-sarjan lakkauttamiseen. Töissään Fo kritisoi esimerkiksi katolisen kirkon aborttipolitiikkaa, järjestäytynyttä rikollisuutta, lahjontaa ja korruptiota.
Fon tunnetuimpia näytelmiä ovat keskiaikaisiin monologeihin perustuva Mysteerio Buffo (Mistero buffo, 1969) ja Näillä palkoilla ei makseta eli Ei makseta, ei makseta (1974).
Fo syntyi Pohjois-Italiassa ja oppi kunnioittamaan tarinankertojia kuunnellessaan isoisäänsä, lombardialaisia kalastajia ja lasinpuhaltajia. Vuonna 1940 Fo yritti aloittaa taideopinnot, mutta väliin tuli toinen maailmansota. Sodan jälkeen hän opiskeli arkkitehtuuria ja esiintyi pikkuteattereissa.
Fo työskenteli yleensä yhdessä vuonna 2013 kuolleen vaimonsa Franca Ramen kanssa ja vieraili mielellään pienissäkin ulkomaalaisissa teattereissa. Italiassa hän kiersi työläiskaupunkien pikkuteattereissa.
Teoksia

Arkkienkelit eivät vedä höplästä (Gli arcangeli non giocano a flipper, 1959)
Kaksi pistoolia, toisella mustat, toisella valkeat silmät (Aveva due pistole con occhi bianchi e neri, 1960)
Rouva joutaa pellolle (La signora è da buttare, 1967)
Mysterio Buffo (Mistero buffo, 1969)
Erään anarkistin tapaturmainen kuolema (1970)
Äidin ruoho on parasta (La marijuana della mamma è la più bella, 1976)
Kaikki vorot eivät tule varkaisiin (Non tutti i ladri vengono per nuocere, 1958)
Yksinäinen nainen
Melkein sattumalta nainen
Donna
Avoin liitto
Ei makseta, ei makseta (1974)
Americako eli Kun Johan Padovalainen Amerikan löysi (1992)
Kirjallisuutta

Buffa, Aira: Piru periköön ilveilijän: Johdatus Dario Fon teatteriin.  (Teatterikorkeakoulun julkaisusarja nro 11)  Helsinki:  Valtion painatuskeskus, 1989.  ISBN 951-861-517-9.
Scuderi, Antonio: Dario Fo: Framing, Festival, and the Folkloric Imagination.  Lanham (Md.):  Lexington Books, 2011.  ISBN 978-0-7391-5111-2.
Aiheesta muualla

Wikimedia Commonsissa on kuvia tai muita tiedostoja aiheesta .
Biography. (Nobelprize.org)
Franca Ramen muistokirjoitus Helsingin Sanomissa.[vanhentunut linkki]
Dario Fo Europeanassa
Daniel-André Tande
Maailmancupin osakilpailuvoitot

| 0 | 1 | 2 | 3 |
| --- | --- | --- | --- |

| Päivä | Kilpailupaikka | Maa | Mäki |
| 22. marraskuuta 2015 | Klingenthal | Saksa | HS 140 |
| 1. tammikuuta 2017 | Garmisch-Partenkirchen | Saksa | HS 140 |
| 4. tammikuuta 2017 | Innsbruck | Itävalta | HS 130 |
| 3. helmikuuta 2018 | Willingen | Saksa | HS 145 |
| 11. maaliskuuta 2018 | Oslo | Norja | HS 134 |
| 24. marraskuuta 2019 | Wisła | Puola | HS 134 |
| 30. marraskuuta 2019 | Ruka | Suomi | HS 142 |
| 6. maaliskuuta 2022 | Oslo | Norja | HS 134 |
Dieetit vaihtoon!

| Dieetit vaihtoon!> Supersize vs Superskinny |
| --- | --- |
Kestoaika:  60 minuuttia
Pääosissa:  Christian Jessen (2008–) Anna Richardson (2008–2010) Juontajat Daisy Donovan Liza Tarbuck (2008-)
Alkuperämaa:   Englanti
Verkko:   Channel 4  Sub
Esitetty:  22. tammikuuta 2008 – jatkuu
Tuotantokausia:  7
Jaksoja:  55
Tuotanto
Tuotantoyhtiö(t):  Remarkable Television
Aiheesta muualla
IMDb 
Dieetit vaihtoon! (engl. Supersize vs Superskinny) on brittiläinen tositelevisiosarja. Ohjelman ideana on ottaa kaksi henkilöä, jotka ovat painoltaan ääripäitä (erittäin ylipainoinen ja erittäin alipainoinen) ja vaihtaa näiden dieettejä keskenään. Ohjelma alkoi brittiläisellä Channel 4 -kanavalla 22. tammikuuta 2008. Suomessa ohjelman esittäminen alkoi Sub-kanavalla 22. toukokuuta 2010.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Supersize vs Superskinny
Dzeržinski

Dzeržinski (ven. Дзержинский) voi tarkoittaa muun muassa seuraavia:
Feliks Dzeržinski, bolševikkijohtaja
Ivan Dzeržinski, säveltäjä
Dzeržinski, kaupunki Moskovan alueella
Diavatá

| Diavatá Διαβατά |
| --- | --- |
 Diavatá
 Koordinaatit: 40°41′19″N, 22°51′32″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Délta
Hallinto:  
 – Asutustyyppi:  kaupunki
 – Kallikrates-koodi:  0704010201
Väkiluku (2011):  9 890
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Diavatá (kreik. Διαβατά) on Kreikan kaupunki, joka sijaitsee Thessalonikin metropolialueella. Se kuuluu hallinnollisesti Déltan kuntaan, Thessalonikin alueyksikköön ja Keski-Makedonian alueeseen. Kaupungin väkiluku on 9 890 (vuonna 2011).
Diavatán pakolaisleiriä.
Diavatá on nykyisin Thessalonikin esikaupunkeja ja sijaitsee linnuntietä noin 10 kilometriä luoteeseen Thessalonikin keskustasta. Asutuksen nimi oli vuoteen 1926 saakka turkkilaisittain Doudoulár (Δουδουλάρ). Kaupungin pääkirkko on omistettu Pyhille Palkattaparantajille ja Pyhälle Demetriokselle (Ágioi Anárgyroi kaí Ágios Dimítrios).
Diavatá muodostaa myös laajemman kaupunkiyhdyskunnan (Δημοτική Κοινότητα Διαβατών, Dimotikí Koinótita Diavatón), johon kuuluu varsinaisen Diavatán kaupungin lisäksi kylä Agía Sofía. Koko yhdyskunnan väkiluku on 11 140.
Aiemmin kaupunki kuului Echédoroksen kuntaan ja vuodesta 2011 lähtien Déltan kunnan Echédoroksen kunnallisyksikköön.
Aiheesta muualla

Kuvia tai muita tiedostoja aiheesta Diavatá Wikimedia Commonsissa